****MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**IZGLĪTĪBAS UN JAUNATNES LIETU KOMITEJAS SĒDES PROTOKOLS Nr. 9**

Madonā

2024. gada 18. jūlijā

Sēde sasaukta plkst. 10.00

Sēdi atklāj plkst. 10.00

Sēde notiek attālināti videokonferences platformā ZOOM.

Sēdē tika veikts audioieraksts.

**Sēdi vada**: komitejas priekšsēdētāja Valda Kļaviņa

**Protokolē**: lietvede Baiba Bajāre

**Komitejā piedalās deputāti:** Artūrs Čačka, Iveta Peilāne, Sandra Maksimova, Valda Kļaviņa, Zigfrīds Gora, Artūrs Grandāns, Rūdolfs Preiss.

**Komitejā nepiedalās deputāti:** Arvīds Greidiņš, Māris Olte – attaisnotu iemeslu dēļ.

**Sēdē piedalās:**

Administrācijas darbinieki:Solvita Seržāne – izglītības nodaļas vadītāja, Inga Strazdiņa – vecākā speciāliste jaunatnes un ģimenes politukas jomā, Liene Ankrava – finanšu nodaļas vadītāja, Artūrs Leimanis – informācijas tehnoloģijas administrators.

Pagastu un apvienību pārvalžu vadītāji: Elita Ūdre – Ērgļu apvienības pārvaldes vadītāja, Artūrs Portnovs – Ļaudonas un Kalsnavas pagastu pārvalžu vadītājs.

Sēdes vadītāja Valda Kļaviņa iepazīstina ar Madonas novada pašvaldības domes Izglītības un jaunatnes lietu komitejas sēdes darba kārtību.

**DARBA KĀRTĪBĀ:**

**0. Par darba kārtību**

ZIŅO: *Valda Kļaviņa*

**1. Par Ivetas Pedeles atbrīvošanu no Ērgļu Mākslas un mūzikas skolas direktores amata**

ZIŅO: *Elita Ūdre*

**2. Par grozījumiem Madonas novada pašvaldības domes 2024. gada 28. marta lēmumā Nr. 224 “Par Jaunatnes lietu komisijas sastāva apstiprināšanu”**

ZIŅO: *Inga Strazdiņa*

**3. Par Madonas pilsētas vidusskolas nolikuma apstiprināšanu**

ZIŅO: *Solvita Seržāne*

**4. Par Madonas novada pašvaldības saistošo noteikumu Nr. \_ “Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas”” izdošanu**

ZIŅO: *Solvita Seržāne*

**5. Par ieejas biļešu cenrāžu apstiprināšanu, Andreja Eglīša Ļaudonas pamatskolas, salidojumam ’’Ļaudonas skolai 100’’, Ļaudonā, Ļaudonas pagastā, Skolas ielā 2, Madonas novadā**

ZIŅO: *Artūrs Portnovs*

**6. Par finansējuma piešķiršanu Madonas pilsētas pirmsskolas izglītības iestādei “Kastanītis” speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611) licencēšanas izdevumu segšanai**

ZIŅO: *Solvita Seržāne*

**7. Par Barkavas pamatskolas nolikuma apstiprināšanu**

ZIŅO: *Solvita Seržāne*

**8. Par Dzelzavas pamatskolas nolikuma apstiprināšanu**

ZIŅO: *Solvita Seržāne*

**9. Par Arnitas Krīgeres iecelšanu Madonas pilsētas vidusskolas direktora amatā**

ZIŅO: *Uģis Fjodorovs*

**10. Par atļaujas izsniegšanu neformālās izglītības programmas īstenošanai**

ZIŅO: *Solvita Seržāne*

**11. Informatīvais jautājums: Par izglītības procesiem novadā**

ZIŅO: *Solvita Seržāne*

**0. Par darba kārtību**

*ZIŅO: Valda Kļaviņa*

Sēdes vadītāja aicina balsot par sēdes darba kārtību.

**Atklāti balsojot: ar 6 balsīm "Par" (Artūrs Čačka, Artūrs Grandāns, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

Apstiprināt 2024. gada 18. jūlija Madonas novada pašvaldības domes Izglītības un jaunatnes komitejas sēdes darba kārtību.

**1. Par Ivetas Pedeles atbrīvošanu no Ērgļu Mākslas un mūzikas skolas direktores amata**

*ZIŅO: Elita Ūdre*

*SAGATAVOTĀJS: Elita Ūdre, Gundega Puķīte*

Sēdes vadītāja aicina balsot par lēmuma projektu.

**Atklāti balsojot: ar 6 balsīm "Par" (Artūrs Čačka, Artūrs Grandāns, Iveta Peilāne, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības Ērgļu apvienības pārvaldē 2024. gada 25. jūnijā ir saņemts Ērgļu Mākslas un mūzikas skolas direktores Ivetas Pedeles iesniegums (reģistrēts dokumentu vadības sistēmā LIETVARIS 2024. gada 25. jūnijā ar Nr. EAP/2.1.1/24/1) ar lūgumu atbrīvot viņu no Ērgļu Mākslas un mūzikas skolas direktores amata pienākumiem ar 2024. gada 20. augustu (pēdējā darba diena 2024. gada 19.augusts) pēc pušu vienošanās.

Saskaņā ar Darba likuma 114.pantu darba devējs un darbinieks var izbeigt darba tiesiskās attiecības, savstarpēji vienojoties.

Pašvaldību likuma 10. panta pirmās daļas 10. punkts nosaka, ka dome ir tiesīga izlemt ikvienu pašvaldības kompetences jautājumu, turklāt tikai domes kompetencē ir iecelt amatā un atbrīvot no tā pašvaldības iestāžu vadītājus, kā arī citas amatpersonas normatīvajos aktos paredzētajos gadījumos.

Noklausījusies sniegto informāciju, pamatojoties uz Darba likuma 114. pantu un Pašvaldību likuma 10. panta pirmās daļas 10. punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Atbrīvot Ivetu Pedeli no Ērgļu Mākslas un mūzikas skolas direktora amata 2024. gada 19. augustā (pēdējā darba diena 2024. gada 19.augusts).

**2. Par grozījumiem Madonas novada pašvaldības domes 2024. gada 28. marta lēmumā Nr. 224 “Par Jaunatnes lietu komisijas sastāva apstiprināšanu”**

*ZIŅO: Inga Strazdiņa*

*SAGATAVOTĀJS: Inga Strazdiņa*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, , Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Ar Madonas novada pašvaldības domes 2024. gada 28.marta lēmumu Nr. 224 (protokols Nr. 6, 76. p.) tika apstiprināts Jaunatnes lietu komisijas sastāvs. Ņemot vērā, ka Madonas Valsts ģimnāzijas direktores vietniece audzināšanas darbā Ligita Irbe no 2024.gada 11.jūlija ir pārtraukusi darba attiecības, nepieciešams veikt grozījumus Jaunatnes lietu komisijas sastāvā. Priekšlikums Madonas Valsts ģimnāzijas direktores vietniece audzināšanas darbā Ligita Irbes vietā Jaunatnes lietu komisijas sastāvā apstiprināt Madonas pilsētas vidusskolas direktora vietnieci audzināšanas darbā Rudīti Zausku.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Veikt šādus grozījumus Madonas novada pašvaldības domes 2024. gada 28.marta lēmumā Nr. 224 (protokols Nr. 6, 76. p.):

1. Izteikt lēmuma 1.2.5. punktu šādā redakcijā: Rudīte Zauska, [..].

2. Lēmums stājas spēkā 2024. gada 1. augustā

**3. Par Madonas pilsētas vidusskolas nolikuma apstiprināšanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Madonas novada pašvaldības dome 2023. gada 29. jūnijā pieņēmusi lēmumu Nr.401 (protokols Nr. 9, 43. p.) “Par Bērnu un jauniešu sporta skolas internāta nodošanu Madonas vidusskolai”, saskaņā ar kuru Madonas pilsētas vidusskolai lietošanā nodotas telpas Saules ielā 34A-9, Madonā, internāta funkcijas nodrošināšanai, līdz ar to nepieciešami grozījumi Madonas pilsētas vidusskolas nolikumā, to papildinot ar informāciju par internāta izveidi un tā darbības principiem.

Saskaņā ar Madonas pilsētas vidusskolas nolikuma, kas apstiprināts ar Madonas novada pašvaldības domes 2017. gada 22. jūnija lēmumu Nr. 290 (protokols Nr. 15, 7. p.), 62. punktu grozījumus Madonas pilsētas vidusskolas nolikumā var veikt pamatojoties uz dibinātāja priekšlikumiem.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā apstākli, ka ar Madonas novada pašvaldības domes 2017. gada 22. jūnija lēmumu Nr. 290 (protokols Nr. 15, 7. p.) apstiprinātā Madonas pilsētas vidusskolas nolikuma izdošanas tiesiskajā pamatojumā norādīta atsauce uz šobrīd spēkā neesošo likumu “Par pašvaldībām”, kā arī ņemot vērā izmaiņas Izglītības un zinātnes ministrijas apstiprinātajā vispārējās izglītības iestādes paraugnolikumā, ir sagatavots Madonas pilsētas vidusskolas nolikums jaunā redakcijā.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Madonas pilsētas vidusskolas nolikumu.

2. Atzīt par spēku zaudējušu ar Madonas novada pašvaldības domes 2017. gada 22. jūnija lēmumu Nr. 290 (protokols Nr. 15, 7. p.) apstiprināto Madonas pilsētas vidusskolas nolikumu (ar grozījumiem, kas izdarīti ar Madonas novada pašvaldības domes 2018. gada 30. augusta lēmumu Nr. 326 (protokols Nr. 15, 2. p.), 2019. gada 19. decembra lēmumu Nr. 603 (protokols Nr. 24, 18. p.), 2020. gada 30. decembra lēmumu Nr. 557 (protokols Nr. 28, 9. p.), 2022. gada 17. oktobra lēmumu Nr. 680 (protokols Nr. 23, 19. p.)).

3. Madonas novada Centrālās administrācijas Izglītības pārvaldei nodrošināt Madonas pilsētas vidusskolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram U.Fjodorovam

**4. Par Madonas novada pašvaldības saistošo noteikumu Nr. \_\_“Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas”” izdošanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldība (turpmāk – pašvaldība) 2022. gada 30. novembrī pieņēma saistošos noteikumus Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas” (apstiprināti ar pašvaldības domes 2022. gada 30. novembra lēmumu Nr. 778 (protokols Nr. 27, 8. p.)).

Saistošie noteikumi šobrīd paredz izglītojamajiem saņemt līdzfinansējuma atvieglojumu 50 % apmērā, ja izglītojamais ir sekmīgs, nav neattaisnotu kavējumu un izglītojamajam semestra vērtējumos ir tikai teicamas un izcilas (9 un 10 balles) sekmes vai izglītojamais mūzikas vai mākslas profesionālās ievirzes izglītības programmas ietvaros guvis izcilus panākumus konkursos vai skatēs, izglītojamais sporta profesionālās ievirzes izglītības programmas ietvaros uzrādījis augstus sasniegumus sacensībās, vienā izglītības iestādē mācās divi bērni no vienas ģimenes vai izglītojamais Madonas Bērnu un sporta skolā apgūst divas vai vairākas sporta profesionālās ievirzes izglītības programmas. Savukārt, līdzfinansējuma atvieglojums 100 % apmērā tiek piemērots, ja izglītojamais ir sekmīgs, nav neattaisnotu kavējumu un ir persona ar invaliditāti, bārenis vai bez vecāku gādības palicis bērns, ir no ģimenes, kurai piešķirts trūcīgas vai maznodrošinātas ģimenes statuss, ir no daudzbērnu ģimenes (ģimene, kurai izsniegta Latvijas goda ģimenes apliecība "3+ ģimenes karte") vai izglītojamais ir iekļauts Latvijas sporta veidu federāciju apstiprinātajā Latvijas izlases dalībnieku sarakstā.

Kopš saistošo noteikumu spēkā stāšanās pašvaldība ir grozījusi Mācību priekšmetu olimpiāžu un konkursu organizēšanas un laureātu apbalvošanas kārtību (apstiprināta ar Madonas novada pašvaldības domes 2022.gada 22.marta lēmumu Nr.157 (protokols Nr.7, 4.p.), grozījumi izdarīti ar Madonas novada pašvaldības domes 2023.gada 27.aprīļa lēmumu Nr.257 (protokols Nr.5, 53.p.)), paredzot, ka profesionālās ievirzes izglītības iestādes izglītojamie, kas ieguvuši godalgotas vietas valsts vai starptautiskos konkursos kultūrizglītības jomā, saņem naudas balvas saskaņā ar šo noteikumu 1.pielikumu. Tādējādi būtībā izglītojamajam, kuram semestra vērtējumos ir tikai teicamas un izcilas (9 un 10 balles) sekmes vai kurš mūzikas vai mākslas profesionālās ievirzes izglītības programmas ietvaros guvis izcilus panākumus konkursos vai skatēs, saņem divus pašvaldības atbalsta veidus par vienu un to pašu

sasniegumu – līdzfinansējuma atlaidi un naudas balvu. Lai izvairītos no dubultā finansējuma, būtu saglabājams tikai viens atbalsta veids – naudas balva.

Saskaņā ar Izglītības likuma 12. panta otro prim daļu pašvaldība saistošajos noteikumos var paredzēt daļēju maksu kā līdzfinansējumu par izglītības ieguvi pašvaldības dibinātajās profesionālās ievirzes izglītības iestādēs. Madonas novada Centrālās administrācijas Izglītības pārvalde ir sagatavojusi saistošo noteikumu grozījumu projektu, kas paredz atteikties no pašvaldības piemērotās 50 %atlaides profesionālās ievirzes izglītības programmu apguvei, jo profesionālās ievirzes izglītības iestādēs nepieciešama papildu finansējuma piesaiste, lai nodrošinātu profesionālās ievirzes izglītības pieejamību un kvalitatīvāku īstenošanu, nepieciešamo inventāru programmu īstenošanai. Līdzfinansējuma atvieglojumu 100 % apmērā saistošajos noteikumos minētajām personu grupām plānots saglabāt.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Madonas novada pašvaldības domes Izglītības un jaunatnes lietu komitejas 2024. gada 11. jūnija sēdē (protokols Nr. 8, 2. p.) tika skatīts jautājums un pieņemts lēmums par saistošos noteikumu projekta “Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas”” un tā paskaidrojuma raksta izsludināšanu publiskai apspriešanai.

Saistošo noteikumu projekts un tam pievienotais paskaidrojuma raksts no 2024. gada 12. jūnija līdz 28. jūnijam publicēts pašvaldības oficiālajā tīmekļvietnē www.madona.lv sabiedrības viedokļa noskaidrošanai. Dokumenta publiskās apspriešanas periodā nav saņemti viedokļi, priekšlikumi vai komentāri par saistošajiem noteikumiem.

Pamatojoties uz Izglītības likuma 12. panta otro prim daļu, Pašvaldību likuma 44. panta pirmo un otro daļu, 47. panta otro un ceturto daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Izdot Madonas novada pašvaldības saistošos noteikumus Nr. \_\_ “Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas””.

2. Uzdot Madonas novada Centrālās administrācijas Lietvedības nodaļai saistošos noteikumus Nr. \_\_ “Grozījumi Madonas novada pašvaldības 2022. gada 30. novembra saistošajos noteikumos Nr. 42 “Par līdzfinansējumu Madonas novada pašvaldības izglītības iestādēs, kas īsteno profesionālās ievirzes izglītības programmas”” un to paskaidrojuma rakstu trīs darba dienu laikā pēc to parakstīšanas elektroniski nosūtīt Viedās administrācijas un reģionālās attīstības ministrijai atzinuma sniegšanai.

3. Ja Viedās administrācijas un reģionālās attīstības ministrijas atzinumā nav izteikti iebildumi par izdoto saistošo noteikumu tiesiskumu vai pašvaldībai likumā noteiktajā termiņā atzinums nav atsūtīts, uzdot Lietvedības nodaļai triju darbdienu laikā pēc atzinuma saņemšanas saistošos noteikumus elektroniskā veidā nosūtīt izsludināšanai Latvijas Republikas oficiālajam izdevumam “Latvijas Vēstnesis” un Madonas novada Centrālās administrācijas Attīstības nodaļai publicēšanai.

**5. Par ieejas biļešu cenrāžu apstiprināšanu, Andreja Eglīša Ļaudonas pamatskolas, salidojumam ’’Ļaudonas skolai 100’’, Ļaudonā, Ļaudonas pagastā, Skolas ielā 2, Madonas novadā**

*ZIŅO: Artūrs Portnovs*

*SAGATAVOTĀJS: Guntis Lazda*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Ļaudonas pamatskolas salidojums notiks 2024.gada 14.septembrī.

Salidojuma mērķis ir atzīmēt Ļaudonas skolas 100 gadi. Veicināt piederību vietējai kopienai, un stiprināt izglītības tradīciju pārmantojamību. Salidojumā aicināti piedalīties, Ļaudonas Lauksaimniecības, Ļaudonas vidusskolas, Sāvienas skolas absolventi, kādreizējie un esošie skolu darbinieki un lūgtie viesi. Dienas kārtībā paredzēts:

skolas apskate, svētbrīdis, kapsētu apmeklējums, svinīgais pasākums skolas parkā, svētku koncerts, lūgto viesu godināšana, vecās 100gades skolas izgaismošana, vakara saviesīgā daļa ar grupu ’’Sokrāta Brīvdienas’’.

Lai nodrošinātu salidojuma ’’Ļaudonas skolai 100’’ organizēšanai nepieciešamo izdevumu un pakalpojumu apmaksu, apstiprināt salidojuma biļetes cenu iepriekšpārdošanā 15 EUR (piecpadsmit euro), pasākuma dienā 20 EUR (divdesmit euro).

Noklausījusies Ļaudonas pagasta pārvaldes vadītāja A.Portnova sniegto informāciju, pamatojoties uz likuma “Pašvaldību likums” 4.panta 5.punktu un Ļaudonas pagasta pārvaldes nolikuma 15.7.punktu un 19.3.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Atbalstīt priekšlikumu Ļaudonas pamatskolas salidojuma ’’Ļaudonas skolai 100’’ ieejas biļešu cenu 15 EUR (piecpadsmit euro) iepriekšpārdošanā un 20 EUR (divdesmit euro) pasākuma dienā.

**6. Par finansējuma piešķiršanu Madonas pilsētas pirmsskolas izglītības iestādei “Kastanītis” speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611) licencēšanas izdevumu segšanai**

*ZIŅO: Solvita Seržāne*

*SAGATAVOTĀJS: Solvita Seržāne*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz finanšu un attīstības komitejas sēdi.**

Lēmuma projekts:

Madonas novada pašvaldībā ir saņemts Madonas pilsētas pirmsskolas izglītības iestādes “Kastanītis” vadītājas Daces Raubišķas 26.06.2024. iesniegums Nr. MNPIIK/1-6/24/10 (pašvaldības lietvedībā reģistrēta 2024.gada 28.jūnijā ar Nr.2.1.3.1.24/2382), ar lūgumu saskaņot speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611) licencēšanu un piešķirt finansējumu licencēšanas procesa pakalpojuma izmaksu segšanai.

Madonas pilsētas pirmsskolas izglītības iestāde “Kastanītis” īsteno vispārējās pirmsskolas izglītības programmu (programmas kods 01011111). Pēdējo gadu laikā izglītības iestādē vēlējās iestāties vairāki izglītojamie, kuri apgūst speciālās pirmsskolas izglītības programmas, kādas izglītības iestādē nav licencētas, tādējādi viņiem tika atteikts. 2022./2023.mācību gadā izglītības iestādi apmeklēja izglītojamais, kuram pēc pedagoģiski medicīniskās komisijas atzinuma saņemšanas bija jāturpina izglītība citā izglītības iestādē, kurā tiek īstenota atbilstoša speciālā pirmsskolas izglītības programma. 2023./2024. mācību gadā izglītības iestādi apmeklē vairāki izglītojamie, kuriem tika identificētas speciālās vajadzības: viens izglītojamais ar jauktiem attīstības traucējumiem, otrs izglītojamais ar autiska spektra traucējumiem un invaliditāti, trešais izglītojamais ar multiplās sklerozes un epilepsijas diagnozi. Lai izglītības iestādei būtu tiesības uzņemt izglītojamos ar speciālajām vajadzībām, nodrošinot likumdošanas ietvaros noteiktos atbalsta pasākumus un pedagoģisko procesu, nepieciešams licencēt vēl vismaz vienu speciālo pirmsskolas izglītības programmu. Izvērtējot pieprasījumu, secināts, ka primāri jālicencē speciālās pirmsskolas izglītības programma izglītojamajiem ar jauktiem attīstības traucējumiem (programmas kods 01015611).Izglītības iestādē ir veikti priekšnosacījumi, lai licencēšanas process noritētu veiksmīgi: nodrošināta atbilstoša mācību vide un materiāltehniskais nodrošinājums, pedagogiem ir atbilstoša izglītība.

Madonas pilsētas pirmsskolas izglītības iestāde “Kastanītis” budžeta projektā 2024.gadam sadaļā “izdevumi profesionālās darbības pakalpojumiem” (kods 2232) tika paredzēts finansējums pirmsskolas speciālās izglītības programmas licencēšanai 600,00 EUR, taču šī finansējuma pozīcija tika pārcelta uz “atliktajām” budžeta aktivitātēm. Vadītāja lūdz piešķirt finansējumu licencēšanas procesa īstenošanai.

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

Piešķirt Madonas pilsētas pirmsskolas izglītības iestādei “Kastanītis” papildus finansējumu 600,00 EUR apmērā, speciālās pirmsskolas izglītības programmas izglītojamajiem ar jauktiem attīstības traucējumiem (programmas kods 01015611) licencēšanas pakalpojuma izmaksu segšanai no Madonas novada pašvaldības 2024.gada budžetā nesadalītajiem līdzekļiem, kas ņemti no Madonas apvienības pārvaldes 2023.gada atlikuma.

**7. Par Barkavas pamatskolas nolikuma apstiprināšanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, , Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Pārskatot Madonas novada pašvaldības izglītības iestāžu nolikumus, konstatēts, ka atsevišķos izglītības iestāžu nolikumos tā izdošanas tiesiskajā pamatojumā saglabājusies atsauce uz likumu “Par pašvaldībām”, kas zaudējis spēku.

Saskaņā ar Barkavas pamatskolas nolikuma, kas apstiprināts ar Madonas novada pašvaldības domes 2017. gada 18. aprīļa lēmumu Nr. 175 (protokols Nr. 9, 19. p.), 14.2. punktu grozījumus Barkavas pamatskolas nolikumā var veikt pamatojoties uz dibinātāja priekšlikumiem.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā apstākli, ka ar Madonas novada pašvaldības domes 2017. gada 18. aprīļa lēmumu Nr. 175 (protokols Nr. 9, 19. p.) apstiprinātā Barkavas pamatskolas nolikuma izdošanas tiesiskajā pamatojumā norādīta atsauce uz šobrīd spēkā neesošo likumu “Par pašvaldībām”, kā arī ņemot vērā izmaiņas Izglītības un zinātnes ministrijas apstiprinātajā vispārējās izglītības iestādes paraugnolikumā, ir sagatavots Barkavas pamatskolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9.panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Barkavas pamatskolas nolikumu.

2. Atzīt par spēku zaudējušu ar Madonas novada pašvaldības domes 2017. gada 18. aprīļa lēmumu Nr. 175 (protokols Nr. 9, 19. p.) apstiprināto Barkavas pamatskolas nolikumu (ar grozījumiem, kas izdarīti ar Madonas novada pašvaldības domes 2020. gada 30. decembra lēmumu Nr. 551 (protokols Nr. 28, 3. p.)).

3. Madonas novada Centrālās administrācijas Izglītības pārvaldei nodrošināt Barkavas pamatskolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram U.Fjodorovam

**8. Par Dzelzavas pamatskolas nolikuma apstiprināšanu**

*ZIŅO: Solvita Seržāne*

*SAGATAVOTĀJS: Gundega Puķīte*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, , Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Pārskatot Madonas novada pašvaldības izglītības iestāžu nolikumus, konstatēts, ka atsevišķos izglītības iestāžu nolikumos tā izdošanas tiesiskajā pamatojumā saglabājusies atsauce uz likumu “Par pašvaldībām”, kas zaudējis spēku.

Saskaņā ar Dzelzavas pamatskolas nolikuma, kas apstiprināts ar Madonas novada pašvaldības domes 2015. gada 26. februāra lēmumu Nr. 92 (protokols Nr. 5, 11. p.), 53. punktu grozījumus Dzelzavas pamatskolas nolikumā var veikt pēc dibinātāja iniciatīvas.

Saskaņā ar Izglītības likuma 22. panta pirmo daļu un Vispārējās izglītības likuma 9. panta otro daļu vispārējās izglītības iestādes nolikumu apstiprina tās dibinātājs.

Ņemot vērā apstākli, ka ar Madonas novada pašvaldības domes 2015. gada 26. februāra lēmumu Nr. 92 (protokols Nr. 5, 11. p.) apstiprinātā Dzelzavas pamatskolas nolikuma izdošanas tiesiskajā pamatojumā norādīta atsauce uz šobrīd spēkā neesošo likumu “Par pašvaldībām”, kā arī ņemot vērā izmaiņas Izglītības un zinātnes ministrijas apstiprinātajā vispārējās izglītības iestādes paraugnolikumā, ir sagatavots Dzelzavas pamatskolas nolikums jaunā redakcijā.

Noklausījusies sniegto informāciju, pamatojoties uz Izglītības likuma 22.panta pirmo daļu un Vispārējās izglītības likuma 9.panta otro daļu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Apstiprināt Dzelzavas pamatskolas nolikumu.

2. Atzīt par spēku zaudējušu ar Madonas novada pašvaldības domes 2015. gada 26. februāra lēmumu Nr. 92 (protokols Nr. 5, 11. p.) apstiprināto Dzelzavas pamatskolas nolikumu (ar grozījumiem, kas izdarīti ar Madonas novada pašvaldības domes 2020. gada 29. oktobra lēmumu Nr. 456 (protokols Nr. 22, 45. p.)).

3. Madonas novada Centrālās administrācijas Izglītības pārvaldei nodrošināt Dzelzavas pamatskolas nolikuma aktuālās redakcijas ievietošanu Valsts izglītības informācijas sistēmā.

4. Kontroli par lēmuma izpildi uzdot Madonas novada pašvaldības izpilddirektoram U. Fjodorovam.

**9. Par Arnitas Krīgeres iecelšanu Madonas pilsētas vidusskolas direktora amatā**

*ZIŅO: Uģis Fjodorovs*

*SAGATAVOTĀJS: Solvita Seržāne*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, , Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un virzīt izskatīšanai uz domes sēdi.**

Lēmuma projekts:

Saskaņā ar Madonas novada pašvaldības domes sēdes 2024. gada 30. maija lēmumu Nr. 328 (protokols Nr. 9, 15. p.) “Par Madonas pilsētas vidusskolas direktora amata konkursa nolikuma apstiprināšanu”, Madonas pilsētas vidusskolas direktora amata konkursa komisija (turpmāk tekstā – Konkursa komisija) veica Madonas pilsētas vidusskolas direktora amata pretendenta izvērtēšanu.

2024. gada 2. jūlijā Konkursa komisija, apkopojot komisijas locekļu novērtējumu konkursa nolikuma noteiktajā kārtībā, pieņēma atzinumu par pretendentes virzīšanu iecelšanai Madonas pilsētas vidusskolas direktora amatā.

Noklausījusies pašvaldības izpilddirektora U.Fjodorova sniegto informāciju, pamatojoties uz Pašvaldību likuma 10.panta pirmās daļas 10.punktu un 22.panta pirmās daļas 4.punktu, atklāti balsojot: PAR - \_\_\_, PRET - \_\_\_, ATTURAS - \_\_\_, Madonas novada pašvaldības dome NOLEMJ:

1. Iecelt Arnitu Krīgeri, [..]

2. Uzdot Madonas novada pašvaldības izpilddirektoram ar 2024. gada 26. augustu slēgt darba līgumu ar A. Krīgeri.

**10. Par atļaujas izsniegšanu neformālās izglītības programmas īstenošanai**

*ZIŅO: Solvita Seržāne*

*SAGATAVOTĀJS: Inga Strazdiņa*

Sēdes vadītāja aicina balsot par lēmuma projektu.

**Atklāti balsojot: ar 7 balsīm "Par" (Artūrs Čačka, Artūrs Grandāns, Iveta Peilāne, Rūdolfs Preiss, Sandra Maksimova, Valda Kļaviņa, Zigfrīds Gora), "Pret" – nav, "Atturas" – nav, "Nepiedalās" – nav**, , Madonas novada pašvaldības domes Izglītības un jaunatnes lietu komiteja **NOLEMJ:**

**Atbalstīt lēmuma projektu un izsniegt atļauj neformālās izglītības programmas īstenošanai.**

Lēmuma projekts:

Ir saņemts E.S.I. Akadēmija SIA 16.07.2024. iesniegums (reģistrēts Madonas novada pašvaldībā 17.01.2024. Nr.2.1.3.1/24/2596) ar lūgumu mainīt pieaugušo neformālās izglītības programmas “Esi mentors” nosaukumu, izsniedzot atļauju neformālās izglītības programmas “Bērnu un jauniešu līderības grupu vadītājs” īstenošanai .

Noklausījusies sniegto informāciju, atklāti balsojot: PAR - \_\_\_, PRET - \_\_\_, ATTURAS - \_\_\_, Izglītības un jaunatnes komiteja NOLEMJ:

1. Izsniegt atļauju neformālās izglītības programmas “Bērnu un jauniešu līderības grupu vadītājs” īstenošanai.

2. Uzdot Madonas novada pašvaldības izpilddirektoram izsniegt atļauju neformālās izglītības programmas “Bērnu un jauniešu līderības grupu vadītājs” īstenošanai.

3. Atzīt par spēku zaudējušu Madonas novada pašvaldības Izglītības un jaunatnes komitejas 19.01.2024. sēdes lēmumu “Par atļaujas izsniegšanu neformālās izglītības programmas īstenošanai” (prot.1; 9.p).

**11. Informatīvais jautājums: Par izglītības procesiem novadā**

*ZIŅO: Solvita Seržāne*

*SAGATAVOTĀJS: Solvita Seržāne*

*DEBATĒS PIEDALĀS: Solvita Seržāne*

*S. Seržāne informē, ka Madonas pilsētas vidusskolas 11 izglītojamajiem ir sagatavotas dienesta viesnīcas telpas ēkā pretī Madonas maiznīcai. 2024. gada 24. jūlijā notiks Cesvaines PII vadītājas vērtēšanas komisija. Pašlaik ir viens pretendents.*

*Sēdes darba process, ziņojumi, priekšlikumi, komentāri, diskusijas atspoguļoti sēdes audio ierakstā*.

Sēdi slēdz 10:33

Sēdes vadītāja V. Kļaviņa

Sēdes protokolists B. Bajāre